Rozhodnutie Komisie
z 13. mája 1998
o pravidlách pre vykonávanie smernice Rady 95/64/ES o štatistických údajoch o námornej nákladnej a osobnej doprave
(oznámený pod číslom dokumentu C(1998) 1275)
(Text s významom pre EHP)
(98/385/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 95/64/ES z 8. decembra 1995 o štatistických údajoch o námornej nákladnej a osobnej doprave [1] a najmä na jej články 4, 10 a 12,
keďže by mali byť členským štátom poskytnuté výnimky, aby sa im umožnilo prispôsobiť ich národné štatistické systémy požiadavkám smernice 95/64/ES;
keďže zoznam prístavov, kódovaný a klasifikovaný podľa štátu a námornej pobrežnej oblasti musí byť zostavený Komisiou;
keďže je nutné zmeniť a doplniť obsah príloh uvedenej smernice;
keďže opatrenia uvedené v tomto rozhodnutí sú v súlade so stanoviskom Výboru pre štatistický program zriadeného rozhodnutím Rady 89/382/EHS, Euratom [2],
PRIJALA TOTO ROZHODNUTIE:
Článok 1
1. Výnimky členským štátom povolené Komisiou sú definované v prílohe I.
2. Výnimky platia pre roky 1997, 1998 a 1999, okrem niektorých výnimiek definovaných v prílohe I, ktoré platia len pre rok 1997.
Článok 2
Zoznam prístavov, kódovaných a klasifikovaných podľa štátu a námornej pobrežnej oblasti je uvedený v prílohe II.
Článok 3
1. Prílohy II, III, IV, V, VII a VIII smernice 95/64/ES sa menia a dopĺňajú nasledovne:
1) Príloha II:
Symbol (3) odvolávajúci sa na poznámku pod čiarou č. 3 sa v stĺpci "Tonáž" doplní ku kódovým číslam 30, 31, 32, 33 a 34.
2) Príloha III:
Veta pod nadpisom
"Nomenklatúra tovaru"
sa nahrádza nasledovným textom:
"Použitou nomenklatúrou tovaru je označenie pozostávajúce z 24 skupín tovaru (prvý stĺpec v tabuľke) založené na jednotnej nomenklatúre tovaru pre dopravné štatistiky (NST/R) pokiaľ sa Komisia po porade s členskými štátmi nerozhodne ju nahradiť."
3) Príloha IV:
Prvý odsek textu pod nadpisom
"Námorné pobrežné oblasti"
sa nahrádza nasledovným textom:
"Použitá nomenklatúra je zemepisné označenie (nomenklatúra štátu pre externé obchodné štatistiky spoločenstva a štatistiky obchodu medzi členskými štátmi), pôvodne zavedené nariadením Rady (EHS) č. 1736/75 [1] Ú. v. ES L 183, 14.7.1975, s. 3. platným pre rok na ktorý sa údaje vzťahujú."
4) Príloha V:
a) Prvý odsek textu pod nadpisom
"Štát registrácie plavidla"
sa nahrádza nasledovným textom:
"Použitá nomenklatúra je zemepisné označenie (nomenklatúra štátu pre externé obchodné štatistiky spoločenstva a štatistiky obchodu medzi členskými štátmi), pôvodne zavedené nariadením Komisie č. 1736/75 [1] Ú. v. ES L 183, 14.7.1975, s. 3. platným pre rok na ktorý sa údaje vzťahujú s nasledovnou výnimkou: kódy 017 a 018 sa použijú pre Belgicko resp. Luxembursko."
b) v zozname kódov sa rušia kódy "0011 Francúzsko" a "0012 Kerguelenove ostrovy"; kódy "0281 Nórsko" a "0282 Nórsko (NIS)" sa vkladajú po kóde "0112 Španielsko (Rebeca)"; kód "8902 Francúzske antarktické územie" sa nahrádza kódom "Francúzske antarktické územie (vrátane ostrovov)".
5) Príloha VII:
Čísla v tabuľke v stĺpci "DWT" sa uvedú tiež v stĺpci "GT"; dolná hranica pre triedu "01" v stĺpci "GT" je "100".
6) Príloha VIII:
a) pod nadpisom "Súhrnné a podrobné štatistiky" na konci všetkých prvých troch viet sa "F1" nahradí textom "F1 alebo F2 alebo F1 a F2";
b) v tabuľke "Dátový súbor F1" v stĺpci "podrobnosti kódu" sa text "jednopísmenný alfanumerický" pre premennú "Typ plavidla" nahradí textom "dvojpísmenný alfanumerický"; v stĺpci "nomenklatúra" a v poslednom riadku tabuľky sa rušia slová "alebo v hrubej tonáži";
c) po tabuľke "Dátový súbor F1" sa dopĺňa tabuľka "Dátový súbor F2".
2. Nová verzia príloh II, III, IV, V, VII a VIII smernice 95/64/ES sa nahrádza prílohou III tejto smernice, v ktorej sú zapracované zmeny uvedené odseku jedna tohto článku.
Článok 4
Toto rozhodnutie je adresované členským štátom.
V Bruseli 13. mája 1998